การรักษาโรคหลอดเลือดสมองหรือโรคอัมพาตด้วยระบบทางด่วนโรคหลอดเลือดสมอง หรือ 270 นาทีชีวิต เป็นการรักษาที่คนไทยทุกคนได้รับการรักษาที่ดีเหมือนกันทุกคน โดยเกิดขึ้นในประเทศไทยของเรามาตั้งแต่ปี พ.ศ. ใด
1.  พ.ศ. 2554
2. พ.ศ. 2551
3. พ.ศ. 2552
4.  พ.ศ. 2553
คำตอบคือ 2.  เนื่องจาก โรคภัยไข้เจ็บเป็นเรื่องที่ทุกคนไม่ต้องการให้เกิดกับตัวเราหรือคนในครอบครัว แต่ก็เป็นสิ่ง ที่หลีกเลี่ยงไม่ได้เช่นเดียวกัน เมื่อมีการเจ็บป่วยเกิดขึ้นทุกคนก็ต้องการได้รับการรักษาที่ดีที่สุด เพื่อให้หายเป็นปกติได้เร็วที่สุด และถ้าการรักษานั้นมีค่าใช้จ่ายถูกด้วยยิ่งเป็นสิ่งที่ดี แต่ว่าจะมีการรักษาที่ดีและราคาถูกด้วยเหรอ ผมตอบว่ามีครับ การรักษาโรคหลอดเลือดสมองหรือโรคอัม พาตด้วยระบบทางด่วนโรคหลอดเลือดสมอง หรือ 270 นาทีชีวิต เป็นการรักษาที่คนไทยทุกคนได้รับการรักษาที่ดีเหมือนกันทุกคน ไม่ว่าคนคนนั้นจะเป็นใคร ไม่มีความแตกต่างระหว่าง 3 สิทธิ์การรักษา (บัตรทอง ประกันสังคม ข้าราชการ) ทุกคนได้รับการตรวจวินิจฉัยที่เป็นมาตรฐานเดียว กัน ถ้าจำเป็นต้องได้รับการรักษาด้วยยาละลายลิ่มเลือด ก็ได้ยาชนิดเดียวกัน แพทย์ผู้ทำการรัก ษาก็เป็นคนเดียวกัน และไม่ต้องเสียค่าใช้จ่ายใดๆเลย ผมยืนยันอีกครั้งว่าสิ่งที่ผมพูดมาทั้งหมดนั้นเป็นความจริงครับ และเกิดขึ้นแล้วในประเทศไทยของเรามาตั้งแต่ปี พ.ศ. 2551 ในปัจจุบัน 76 จังหวัดและ 2 เขตการปกครองพิเศษคือ กรุงเทพฯและพัทยา ในประเทศไทยสามารถให้การรักษาได้ในโรงพยาบาลจังหวัดทั้ง 20 จังหวัด ในภาคอีสานให้การรักษาด้วยวิธีนี้ได้รวมทั้งโรง พยาบาลชุมชนอีก 13 โรงพยาบาล ในภาคอีสานที่สามารถให้การรักษานี้ได้เช่นเดียวกันกับโรง พยาบาลชุมชนขนาดใหญ่ในภาคอื่นๆของประเทศไทย

โครงการโรคหลอดเลือดสมองครบวงจรได้เริ่มขึ้นโดยการสนับสนุนจากสำนักงานหลัก ประกันสุขภาพแห่งชาติ หรือ สปสช. ร่วมกับสมาคมวิชาชีพทางการแพทย์ที่เกี่ยวข้อง โรงเรียนแพทย์ต่างๆ โรงพยาบาลศูนย์และโรงพยาบาลจังหวัดทั่วประเทศไทย รวมทั้งโรงพยาบาลชุม ชน เครือข่ายสุขภาพทุกเครือข่ายที่เกี่ยวข้องให้การสนับสนุนกิจกรรมนี้ตั้งแต่ปี พ.ศ. 2551 และมีการทำเรื่อยมาจนถึงปัจจุบัน โดยได้ขยายการบริการไปในผู้ป่วยสิทธิบัตรทอง ข้าราชการ และประกันสังคม จนกล่าวได้ว่าเป็นโครงการการรักษาผู้ป่วยที่คนไทยทุกคนสามารถเข้าถึงการรัก ษาได้เป็นอย่างดี และได้รับการรักษาที่เป็นมาตรฐานเดียวกัน ส่งผลให้คนไทยที่เป็นโรคอัมพาต จากภาวะสมองขาดเลือดเฉียบพลันได้รับการรักษาที่เป็นมาตรฐานระดับสากล เป็นหนึ่งในกลุ่มประเทศอาเซียนที่มีระบบการรักษาแบบนี้

ถ้าใครก็ตามที่มีอาการแขนขาอ่อนแรงซีกเดียว ปากเบี้ยว หลับตาไม่สนิท พูดลำบาก พูดไม่ชัด นึกคำพูดไม่ออก รวมทั้งอาการเซ วิงเวียนศีรษะ ที่เป็นขึ้นมาอย่างรวดเร็ว ทันทีทันใด โดยเฉพาะในผู้สูงอายุ มีโรคประจำตัวเบาหวาน โรคความดันโลหิตสูง โรคไขมันในเลือดสูง โรคอ้วน สูบบุหรี่ ให้รีบพบแพทย์ที่ห้องฉุกเฉินของโรงพยาบาลใกล้บ้านทันที อย่ารอสังเกตอาการ อย่ารอให้ลูกมารับ ให้โทร 1669 หรือโทรศัพท์ห้องฉุกเฉินโรงพยาบาลใกล้บ้านให้รถพยาบาลมารับ เพราะถ้าท่านมาโรงพยาบาลช้าก็มีโอกาสเป็นอัมพาตถาวรสูง แต่ถ้าท่านมาเร็วก็มีโอกาสหายเป็นปกติได้มากเช่นเดียวกัน “ทุกนาทีคือชีวิต เร็วก็รอดปลอดอัม พาต” การรักษานี้ในประเทศไทยเป็นมาตรฐานเดียวกันครับ
12.อายุรศาสตร์ (อายุรศาสตร์) - Internal Medicine,21.เวชศาสตร์ฉุกเฉิน (emergency)